Diari Oficial de la Generalitat Valenciana


Sumari del DOGV 7220, del 24-02-2014 (2014/1461)

Informació pública de la modificació puntual de l'article 6.13.3 de les normes urbanístiques del pla general. Expedient número 2627/2013.
-----------------------------------------------------------------------------------------------------------------------------------------

### Dades del document

Número de DOGV
:   7220

Data del DOGV
:   24-02-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/1461


Data del document
:   17-02-2014

Organisme emissor
:   Ajuntament de Castalla

Tipus de document
:   Anunci

Descriptors 

:   * Castalla
    * pla d'urbanisme
    * administració local

Informació pública de la modificació puntual de l'article 6.13.3 de les normes urbanístiques del pla general. Expedient número 2627/2013.  
 [2014/1461]  
Que per acord de l'Ajuntament en ple, en sessió ordinària celebrada el dia 29 de gener de 2014, va adoptar, entre altres, el següent acord que literalment es transcriu:  
«4. Aprovació, si pertoca, de la proposta sobre modificació puntual de l'article 6.13.3 de les normes urbanístiques (NNUU) del Pla General de Castalla. Expedient 2627/2013.  
Pel secretari es dóna compte del dictamen de la Comissió Informativa d'Urbanisme. A continuació, no havent sigut suscitat debat, es procedix a la votació del dictamen presentat sent aprovat per unanimitat dels 13 membres presents dels 17 que integren la corporació, (7 vots a favor del grup municipal del Partit Popular -PP-, 3 vots a favor del grup municipal del Partit Socialista Obrer Espanyol -PSOE-, 1 vot a favor del grup municipal del Bloc Nacionalista Valencià-Coalición Municipal Compromís -CMC- i 2 vots a favor del grup municipal d'Unió Ciutadana per la Democràcia -UCID-), en els termes següents:  
  
Per mitjà de Providència d'Alcaldia de data 20.01.2014 s'ha resolt iniciar la tramitació del pertinent expedient administratiu per a la modificació puntual de l'article 6.13.3 de les NNUU del Pla General de Castalla.  
En relació amb les sol·licituds per al desenvolupament d'activitats en zona industrial del tipus cafeteries, restaurants, bars i comerços en naus, en situació diferent de l'establida en l'article 4.3.b En edifici exclusiu, s'ha emés un informe per l'enginyer tècnic industrial, en data 04.12.2013, en què es proposa ampliar este tipus d'autoritzacions per a la situació c, referida a En part d'un edifici amb ús diferent del de vivenda, ?permetent els usos tipus TH.2 (salons de banquets, restaurants, bars i cafeteries), limitant la superfície fins a 1.200 m², i limitant la instal·lació d'este tipus d'activitats a edificis o naus industrials, amb coberta exclusiva o independent, en tot cas, la qual cosa permetria este tipus d'activitats en naus adossades que compartisquen l'estructura horitzontalment i no aquelles que compartisquen estructura verticalment, no permetent-se que en un edifici industrial es realitzen este tipus d'activitats davall la mateixa coberta, situació que podria considerar-se com un centre comercial, la qual cosa implicaria una situació del tipus B?.  
La modificació pretesa ve referida a l'article 6.13.3, referit a les condicions d'usos de l'ordenació detallada de la zona industrial aïllada i que actualment està redactat en els termes següents:  
  
3. Condicions d'usos:  
  
Usos permesos Grau Situació Observacions  
IN: categories 1a a 4a - - Únicament es permet l'ús IN 6 per a les situacions legalment existents, així com el seu traspàs  
RE.2: vivendes plurifamiliars - c Subordinada a ús industrial o terciari de més de 1.000 m²t. Una única vivenda  
TH.1, TH3: discoteques, sales de ball amb atracció o sense, salons de banquets, restaurants, bars i cafeteries. - b Alternatiu al característic  
TH - 4: hoteler - b En fatxada a la xarxa primària viari supramunicipal  
TC: comercial - b Alternatiu al característic  
TO 1: bancs, oficines al públic - b   
TO.2: servicis privats - 3 cb Subordinada a ús industrial-   
DO: usos dotacionals - a, b, c   
  
  
Després de la modificació pretesa l'article 6.13.3 de les NNUU del Pla General de Castalla quedaria amb la redacció següent:  
  
3. Condicions d'usos:  
  
Usos permesos Grau Situació Observacions  
IN: categories 1a a 4a - - Únicament es permet l'ús IN 6 per a les situacions legalment existents, així com el seu traspàs  
RE.2: vivendes plurifamiliars - c Subordinada a ús industrial o terciari de més de 1.000 m²t. Una única vivenda  
TH.1, TH3: discoteques, sales de ball amb atracció o sense, salons de banquets - b Alternatiu al característic  
TH.2: salons de banquets, restaurants, bars i cafeteries 2 c Davall coberta exclusiva en tot cas.  
TH - 4: hoteler - b En fatxada a la xarxa primària viari supramunicipal  
TC: comercial - b Alternatiu al característic  
 - c Davall coberta exclusiva en tot cas  
TO 1: bancs, oficines al públic - b   
TO.2: servicis privats - 3 cb Subordinada a ús industrial-   
DO: Usos dotacionals - a, b, c   
  
  
  
En data 20.01.2014 s'ha emés un informe jurídic pel secretari i la TAG en què s'arreplega el procediment i normativa aplicables a la modificació pretesa.  
Pel que antecedix, de conformitat amb l'article 94 de la Llei 16/2005, de 30 de desembre, Urbanística Valenciana (LUV), i 223 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística (ROGTU), dels quals es desprén que les modificacions dels plans es duran a terme segons el procediment establit per a cada tipus de pla; l'article 83 de la LUV, del qual es pot extraure el procediment a seguir per a la tramitació d'una modificació puntual del Pla General; l'article 37 de la LUV, en què es reflectixen els supòsits en què es veu afectada l'ordenació detallada, així com la competència per a la seua aprovació; els articles 104 i 107 de la LUV, quant a la publicació de l'aprovació definitiva dels plans, publicitat, deure d'informació i executivitat i entrada en vigor dels plans; i l'article 22.2.c) de la Llei 7/1985, de 2 d'abril, Reguladora de les Bases del Règim Local (LRBRL), del qual es desprén la competència del Ple per a l'aprovació inicial del planejament general i l'aprovació que pose fi a la tramitació municipal dels plans i la resta d'instruments d'ordenació previstos en la legislació urbanística, s'acorda:  
  
  
Primer. Obrir informació pública, en relació amb la modificació de la redacció de l'article 6.13.3 de les NNUU del Pla General de Castalla en els termes indicats en els antecedents, per un període mínim d'un mes, anunciant-la en el Diari Oficial de la Comunitat Valenciana i en un diari no oficial d'àmplia difusió en la localitat. Durant este termini, la documentació de la modificació haurà de trobar-se depositada, per a la seua consulta pública, en l'Ajuntament.  
  
Segon. Habilitar l'alcalde president perquè realitze les actuacions necessàries a fi de complir el present acord.»  
  
Castalla, 17 de febrer de 2014.- L'alcalde president: Juan Antonio Candela Rico.